LidanRubinov/Halacha-QA huggingface dataset:
שאלה: הנהגת ד : בשנים האחרונות מושגי יסוד ביהדות קיבלו אצלי מובנים חדשים, (כמו מושג הא-להות, עפ"י הרב קוק) וכתוצאה מכך אני מתקשה בלהגדיר מהי הנהגת ד בעולם- מול בחירה חופשית וכו, וההשלכה של שאלה זו היא האם יש ועד כמה, לסמוך על הנהגת ד (והקב"ה נתפס אצלי לא (רק) ככוח עליון). כלומר מה "פועלו" של הקב"ה על המציאות- ניסוח כזה של השאלה כן מציג את הקב"ה ככח עליון וגם פוגע בבחירה חופשית. אשמח אם הרב יוכל להבהיר לי נקודה זו.
תשובה: אני איני משוכנע שהבנתי את השאלה נכון, ועל כן אני מתקשה לענות עליה. האם השאלה היא עד כמה הקב"ה מעורב בקביעת המציאות ועד כמה הדבר תלוי בבחירה החופשית? אם כן, קשה למנות את מספר המאמרים והשיטות שנכתבו בסוגיה זו. האם תוכל לכוון אותי יותר למה שאתה מבקש, כדי שאוכל לנסות ולענות על כך?
שאלה: מספר שאלות: כבוד הרב 1. האם יש לברך על נטילת ידיים בבוקר בכל מקרה או שאם קמתי מאוחר ואני לא מתפללת שחרית לא מברכים? 2. אם יש קופסא של עוגיות שהפתח שלה סגור ע"י מדבקה גדולה, האם מותר לקרוע את המדבקה בשבת בשביל לפתוח את הקופסא והקופסא תזרק רק לאחר שייגמרו כל העוגיות?
תשובה: 1. בהשכמה בכל שעה בבקר צריך ליטול ידיים ולברך. 2. יש לשים לב למספר דברים כאשר קורעים מדבקה או עטיפה בשבת: א. שלא לקרוע דברים כתובים משום שבדרך זו מוחקים אותם וזה אסור בשבת. ב. שלא לקרוע במקום שבו יש הכנה מראש לקריעה: חירור או חריטה על העטיפה כדי שתקרע בקלות. דווקא בדרך זו אסור לקרוע בשבת. לכן גם לא לעשות חיתוך מדויק בסכין. ג. לא לגזור במספרים. עייני דברים מפורטים ומסודרים אצל הרב אליעזר מלמד
שאלה: דיני קריעה בשבת: הרב, אשמח להסבר לגבי אב המלאכה קורע בשבת. לפני מספר שבתות רצינו לשחק במשחק חדש בשבת- חלק מהחלקים עדיין היו סגורים בשקית. אני זוכרת שלמדתי שמותר לקרוע עבור אוכל (ויש להיזהר לא לקרוע אותיות- אך מסיבה אחרת). אחי בירר עם רב והרב ענה לו שבשביל המשחק היה מותר. האם זה קשור לגיל הילדים שרצו לשחק? האם מותר בכל מקרה לקרוע בשביל משחק? אשמח אם תוכל להבהיר לי את הנושא.
תשובה: לגבי מלאכת קורע צריך לדעת את העקרונות שבה. ראשית מלאכת קורע אסורה מהתורה דווקא כשיש בה תיקון. אם הקריעה היא רק קלקול אין בכך איסור תורה, כי שכתוב במשנה (בבלי שבת קה ע"ב): "הקורע בחמתו ועל מתו וכל המקלקלין פטורים". ולכן לגבי קריעת נייר כסף   נייר טואלט מתוך גליל וכדומה בפשטות זה אסור מדרבנן, משום שיש בכך תיקון מסוים שהרי צריך את הנייר שנקרע (ובמקום שיש בו כבוד הבריות יש פוסקים שהקלו לקרוע). אך אם מטרתו בקריעה לקרוע את שקית לצורך מה שבתוכה, ואין לו כלל צורך בשקית ולא ישתמש בה כלל אחר כך - מותר לקרוע אותה, ולרוקן את תוכנה. רבה, הלל מרצבך
שאלה: מעשר כספים: הרב בעלי ואני משתכרים יחד כ 20.000 ש"ח. אך מזה זמן רב אנו במינוס של כ- 35.000 ש"ח. אנו תומכים בשתי בנות נשואות ומשלמים גם את שכר הלימוד לאוניברסיטה שלהן, וכן ממנים את לימודי הישיבה התיכונית של בננו ברוך ה. לקחנו הלוואות אך המינוס לא זז. אנו תורמים לבית הכנסת דמי חברות של כ1000 שקל בשנה, ותורמים באופן שוטף אך לא קבוע תרומות כספיות בסכומים שונים, למקומות שונים ומזדמנים. שאלתי כיצד עלינו לנהוג עם מעשר כספים? על מענה.
תשובה: יש כמה נושאים שמאפשרים לכם להקל במעשר כספים: 1. אם בעקבות הפרשת המעשר אתם נכנסים לחובות - אינכם חייבים להפריש מעשר כספים. עיין בהרחבה ותתרשמו עד כמה הדברים דומים למציאות שלכם 2. תמיכה ות ללימודי הבנות הנשואות לפי שיטות מסוימות יכול להכלל במעשר כספים עיין בהרחבה ותתרשמו עד כמה הדברים דומים למציאות שלכם 3. גם תשלומי הלימודים של הבן יכולים לשיטות מסוימות להחשב בתוך המעשר עיין בהרחבה (במאמר זה פירוט מאוד רחב לכן עיינו בסיכום להלכה) ותתרשמו עד כמה הדברים דומים למציאות שלכם עם זאת חשוב להמשיך לתת צדקה לעניים גם אם במידה מועטת
שאלה: משכך כאבים: הרב עברתי ניתוח והתחלתי לקחת משכך כאבים "אדווקס ליקויי ג לס" ולא מצויין עליו כשרות האם זו בעיה??
תשובה: לפי אתרים שונים הוא מכיל חומרים לא כשרים:
שאלה: מדוע אלוקים מאפשר רוע בעולם?: כבוד הרב מה תפקידו של אלוהים בימינו ואיך הוא מאפשר כל כך הרבה הרג ורוע בעולם?
תשובה: אנחנו לא קובעים לאלוקים את תפקידו. בתורה אלוקים מספר על עצמו שהוא בורא עולם, מסדרו ומנהיגו. אלוקים ברא עולם טוב. האדם נברא  בצלם אלוקים. יש לאדם בחירה חופשית, ויכולת השפעה גדולה על עצמו ועל סביבתו, מתוך כך נדרשת מהאדם אחריות שלא לקלקל את העולם. יש לאלוקים קשר מיוחד לעם ישראל. הקשר מתבטא בהתגלות, בהשגחה מיוחדת (אבות  נצח ישראל) ובדרישות מיוחדות (תורה ומצוות). עם ישראל נדרש לקדם את עצמו ואת העולם כולו בדרך ד. לשאלה על הרוע בעולם אציע לך שתי תשובות עמוקות: התשובה הראשונה מערערת על עצם השאלה: התפיסה ממנה צומחת השאלה אודות הרע בעולם היא תפיסה ארצית חומרית (להיות בריא או עשיר זה טוב, להיות חולה או אביון זה רע). את המוסר האלוקי יש להבין בדרך הרבה יותר רוחנית אמונית. בהסתכלות רוחנית אמונית  טוב  הוא כל מה שמקרב אותנו לאלוקים ו- רע  כל מה שמרחיק מאלוקים. לכן אם אדם הוא חולה או אביון וזה מביא אותו להתקרב אל ד  - נעשה לו רק טוב. אם אדם עשיר, בריא וחזק וזה מרחיק אותו מד  - נעשה לו רע מאוד. ועיין פרק עג בתהילים. ב. את הסבל והרוע יש לראות כגורמים שמטרתם לקדם את הטוב (כמו בוחן שמפחיד את התלמיד אבל בסופו של דבר מביא אותו ללמידה יותר טובה ולהצלחה הרבה יותר גדולה  כמו שמרים שיוצרים את היין). התורה מתארת סבל נורא של עם ישראל במצרים: עינוי, שיעבוד, השפלה ורצח תינוקות. אבל הסבל הנורא הזה היה תשתית ליציאת מצרים שם נברא עם ישראל כעם מאמין ודבק בד  (אנכי ד  אלוקיך אשר הוצאתיך מארץ מצרים מבית עבדים). לפי שתי התשובות הללו אם אירועי המלחמה האחרונה משפיעים לטובה על מצבו הרוחני של עמ"י - צריך לראות גם את הטוב שבהם.
שאלה: אי הסכמה על שם הילדה: כבוד הרב, ברצוני לשאול האם ניתן להחליף שם לתינוקת שכבר בת חודשיים? אינני שלמה עם השם שנבחר עבורה - ליה. אני מרגישה שאני לא מצליחה להתחבר לשם של הילדה, בעלי בניגוד אליי אין לו כל בעיה הוא דווקא מתחבר לשם ודיי מתעקש לא לשנות כיוון שמאמין שזה לא טוב לשנות שם שנקבע. האם זה נכון? גם אם אינני מתחברת לשם? לא כדאי להחליפו? תחילה חשבתי על השם רומי ובגלל שאמרו לי שהשם לא טוב החלטנו בסופו של דבר לקרוא לה ליה. האם אוכל או כדאי להחליף את שמה לשם "רוני" או "יהל" (אותם אותיות כמו ליה רק הפוך)??
תשובה: את שואלת על שינוי שם אבל זו לא נראית הבעיה האמתית. את מעידה על חוסר ההסכמה בינך ובין בעלך. מתברר שמראש את רצית שם אחר והצעתך נדחתה. יתכן שהקושי שלך עם השם  ליה  איננו בשם של הילדה אלא בקושי שלך עם בעלך, השם מעורר בך התנגדות ל נצחון  שבעלך  נצח  אותך בקביעת השם של הילד. בעיות לא נפתרות בשינוי שם. שינוי שם בלי הסכמה של בעלך יעצים ויחריף את המתח. אני מציע לך לברר תחילה עם עצמך מה את מרגישה כלפי בעלך בנושא השם של הילדה. לאחר מכן לברר היטב היטב עם בעלך את הנושא (אני בכלל לא בטוח שההתעקשות שלו היא רק בגלל שלא טוב לשנות שם שנקבע.) נראה לי שאם תהיה אהבה ואחוה, ורעות בינך לבין בעלך, יהיה לך קל ופשוט לקבל את השם. נ.ב. יש פתרון חילופי - לתת כינוי חיבה. במקרה שלכם אפשר לנסות את הכינויים: ליה   לילי ליה   יהלי כך את יכולה לקרוא בשם החיבה שבחרת ללא כל עימות על השם הרשמי של הילדה.
שאלה: בשר וחלב: כמה שעות ילדים צריכים לשמור בין בשר וחלב? אם אפשר לפרט לפי גילאים ומספר שעות
תשובה: לא ניתן לענות על שאלה זו, כי הדבר שונה מילד לילד. כל שניתן לקיים בו מצוות חינוך - כלומר: תפישת הזמן שלו ברורה לו יותר, והוא יודע להבחין בין בשל וחלב - כך חייבים להרחיק יותר כמנהג המשפחה. ואילו כאשר מדובר על ילדים קטנים יותר - אף שכמובן אין להאכיל אותם בשר בחלב, אולם חובת ההרחקה מצומצמת יותר.
שאלה: האם אדם תלותי הוא אנוכי?: האם אדם תלותי הוא אנוכי?יש לי חברה טובה מאוד כבר מספר שנים.אבל תלותית.האם זה אומר שהיא חברה מיתוך אינטרס שלה?וזאת חברות לא אמיתית?
תשובה: לך שאלת שאלה מענינת מאד. חברות תלותית היא בהחלט חברות לא בריאה. אמנם, החברות הזו לא נובעת ממקום של רוע או משהו שלילי, אלא מחוסר שקיים אצל אותה חברה. כשעני מבקש ממך צדקה, הוא לא עושה את זה כי הוא  אנוכי  אלא כי הוא נזקק לכסף והוא מבקש ממך לעזור לו. באותה מידה החברה התלותית זקוקה לתשומת לב, לתחושת כבוד והערכה, והיא מבקשת אותה ממך (כמובן לא בצורה מפורשת). כמובן שחשוב מאד לתת צדקה לעני, אבל הצדקה הטובה ביותר היא למצוא עבורו עבודה או דרך בה הוא ידאג לפרנס את עצמו ולא יזקק כלל לאחרים. כך גם ביחס לתלותיות - זה ר גמור לתת לה תשומת לב, אבל הדרך המעודפת היא לסייע לה להעריך את עצמה ולרכוש בטחון עצמי כך שהיא לא תצטרך להיות תלותית ברכה והצלחה טוביה tsbias1 gmail.com
שאלה: סיום מסכת: לכבוד הרב. לגבי סעודת סיום מסכת,רציתי לדעת אם זה חובה לעשות ומה המקור לכך????
תשובה: תשובה של הרב דוד לאו
שאלה: שחרית: לרב במידה ואני נצרך להגיע ליעד מסוים בשעה מוקדמת - 7 בבוקר לעבודה, מחוץ לעיר מגוריי אבקש לשאול מה הזמן הכי מוקדם שאפשר להניח תפילין ולהתפלל תפילת שחרית? בלית ברירה אתפלל תפילה קצרה(מה שחייבים )
תשובה: יש ברירה פשוטה: יוצאים מהבית עוד יותר מוקדם בבקר כדי להגיע למקום העבודה חצי שעה לפני הזמן ולהתפלל שם. אם אתה צריך להגיע לבאר שבע בשעה שבע, צא מהבית כך שתהיה בבאר שבע בשש וחצי, שם תתפלל בבית כנסת סמוך למקום העבודה. בשבע תופיע בעבודה אחרי תפילה ראויה. גם אם אין ביכנ"ס - אתה יכול להגיע לעבודה לפני הזמן ולהתפלל בנחת במקום העבודה שלך - זה עדיף על תפילה חטופה לפני הנץ. אני מכיר אנשים רבים שנוהגים כך. הנסיעה לעבודה בשעות הבוקר המוקדמות חוסכת גם זמן עמידה בפקקים וכד  כך שבסופו של דבר נחסך ממך בזבוז זמן מיותר.
שאלה: הפרש גיל בין בני זוג: יכול להיות שהזיווג שלי גדול ממני בעשר שנים? למשל אני בת עשרים והוא בן שלושים זה ר?
תשובה: מה שקובע זו ההתאמה ביניכם ולא הפרשי הגיל. הפרש של 10 שנים הוא הפרש גדול, בעקר בין גיל 20 ו- 30 (לא דומה לבחורה בת 30 שמתחתנת עם בן 40) זה לא פוסל אבל זה מחייב בדיקה יסודית ועמוקה.
שאלה: חמאת קקאו: אנחנו מקפידים לאכול רק מוצרים שהם מהדרין, אבל אני רוצה להתחיל להשתמש בחמאת קקאו ועד עכשיו מצאתי רק בהכשר של רבנויות שונות. רציתי לשאול האם בחמאת קקאו יש צורך בהכשר כזה או שאפשר להסתפק ברבנות?
תשובה: שאלתי רב מומחה לענייני חומר גלם וזה התשובה שקיבלתי: רוב החמאת קקאו שמיוצרת בעולם היא פרווה וללא בעיות, בגלל שהפרשת השומנים מפולי הקקאו זה בין תהליכים הראשונים ביצור קקאו או שוקולד. עם כל זה, ישנם מפעלים שגם כן מייצרים שוקולד חלבי ולכן במפעלים האלו צריכים לדאוג להפרדה, הכשרה (אם עושים פרווה או חלב ישראל) וכו וכו, ואז כמובן צריכים השגחה טובה. אבל יש גם הרבה מפעלים שרק מייצרים קקאו וחמאת קקאו ואין שום בעיה במוצרים שלהם ולכן לא צריכים הכשר בכלל. מה שאני מציע זה שהוא ישלח את שמות החברות שהוא רוצה להשתמש במוצר שלהם ואני יכול להגיד האם זה טוב או לא. ולכן תשלחו את השם של החברה וננסה לברר דרכו.
שאלה: חוט בבית המקדש: ידוע לי שהיה נס בבית המקדש שקשור לחוט מחליף צבעים, האם תוכל לפרט לי עליו?
תשובה: לך תעיין במשנה במסכת יומא שם מתואר מתי בבית המקדש חוט שני (אדום) הופך ללבן ומתי זה הפסיק. בהצלחה דוד לוי
שאלה: גלישה באינטרנט: הרב, מה ההגדרות המדויקות של תמונה לא צנועה? האם תמונה של אישה במכנסיים ארוכות היא תמונה לא צנועה? אם אני נכנס לאתר האינטרנט של העירייה או של משרד ממשלתי כדי לחפש מידע מסויים, יכול להיות שאתקל בתמונה של אישה במכנסיים. האם יש בזה בעיה? לדעתי צריך לקחת בחשבון שאם בן אדם היה מגיע לעירייה כדי לקבל אותו מידע, הוא היה גם רואה שם נשים במכנסיים. באופן כללי, האם הרב יודע אם התפרסם פעם מדריך שמסביר מה מותר ומה אסור בגלישה באינטרנט? על תשובתכם
תשובה: כל מראה שחושף ומגלה לעין איברים שצריכים להיות מכוסים (חצאית קצרה, שסע בחצאית, גופיה, מחשוף) לא צנוע. כאשר האישה מכסה עצמה בבגד שקוף או צמוד לגוף זהו מראה לא צנוע. אין הבדל בין חולצה מכנסיים או חצאית. אין בעיה במראה סתמי של אישה לבושה בבגדים שאינם צמודים לגופה: חולצה מכנסיים חצאית שמלה וכד  כל הסתכלות כדי ליהנות היא פסולה.
שאלה: מידות אורך: מהן הדעות בהלכה לגבי אורך של אמה בס"מ? מהו הגודל המינימלי לציצית על מנת לצאת ידי חובה? אשמח לתשובתך, ע.ל.
תשובה: לענין שיעור אמה עיין בקישור להלן השיטה המקלה רבי חיים נאה. ועיין בקישור להלן שיטת החזון איש - מחמיר. 1. גודל הציצית טלית קטן צריך להיות "בגד" ("על כנפי בגדיכם") כדי שאפשר יהיה לברך עליו. גודל מינימום הנחשב לבגד הוא x 72 36 ס"מ (נקב בית הצוואר אינו נמדד להשלים את השיעור). לכתחילה ראוי ללבוש ציצית בגודל x 96 48 ס"מ (טז מ"ב ד). הנקב שלתוכו משחילים את חוטי הציצית יהיה מרוחק משפת הציצית 3.5 - 6 ס"מ, והנהוג הוא 4 ס"מ (יא, ט). נוח למדוד את המרחק לפי אורכו של גפרור שלם. אורך חוטי הציצית, מהקשר הראשון ואילך 24 ס"מ  הגדיל 8 ס"מ  החוטים 16 ס"מ. ומצווה מן המובחר: 30 ס"מ. חייל שאורך הציציות מפריע לו - רשאי לקצץ את הציציות ולקצרן לאורך של 24 ס"מ. (יא, ד מ"ב כ. יא, יד). במקרה כזה יש להביא בחשבון שהציצית מתקצרת בכביסה. 52. מתי נפסלת הציצית נחתכו החוטים, ולא נשאר בהם 4 ס"מ ("כדי עניבה") - פסולה. נחתכו שני חוטים, כל אחד בצד אחר של קשר הציצית - ולא נשאר בהם 4 ס"מ - פסולה, חוששים שחוט אחד מהארבעה הוא שניתק בשני צדדיו. אם נחתכו החוטים מצד אחד של הקשר, וברור שאין בהם שני קצוות של אחד מארבעת חוטי הציצית - כשרה. נתק חוט אחד במקום בו הוא מושחל בבגד - פסולה. נפרדו חוטי הציצית משזירתם, מתייחסים לחלק הנפרד כאילו נחתך (יב, מ"ב ז. יא, ג מ"ב טז). אם נפסלה ציצית, ואין לו חוטים, מותר להתיר חוטי ציצית מבגד אחד ולהעבירם לשני. (טו, א). אין לתקן ציצית ע"י קשירת חוטים לגדיל הקיים. יש להתירו, ולקשור את הציציות מחדש (י"ב מ"ב ז). מתוך הספר דיני צבא ומלחמה
שאלה: כמה חידות :): יש לי כמה חידות אם הרב יכול לענות לי את מה שהוא יודע. 1.איך זה יכול להיות שבקריאה בתורה הגבאי אינו יוכל להעלות את הרב לעלות לתורה? 2.איזה ברכה אפשר לברך אותה פעמיים בחיים (לא ברכת החמה). 3.היום יום ראשון והזקתי חפץ ששווה 1000, ביום ראשון אני אשלם רק 100,אבל ביום שני אם הזיק צריך לשלם 1000.
תשובה: ו 1. תשובה מתחכמת. - כשהרב לא נמצא בבית הכנסת או שהרב מתפלל עמידה. 2. ברכת השופר של שחרור עבדים בשנת יובל. 3. מדובר על עבד כנעני שחציו עבד וחציו בן חורין. ובחלק העבד שבו הוא מעוכב גט שחרור ולכן רשאי לקבל רק ת שבת. אם האדון הזיק את העבד ביום שהוא בן חורין חייב לשלם לו חמישה תשלומי נזק - 1000. אם האדון הזיקו ביום שהוא עבד מעוכב שחרור משלם רק תשלומי שבת   100 שקל. אשמח לקבל תשובות נוספות. זו הזדמנות לעודד את חברינו להקים אתר של חידות תורניות או משהו מעין זה בפורטל תורני כלשהו (אולי באתר  כיפה?).
שאלה: כללי: היי יש לי כמה שאלות שלא כל כך קשורות לאחת השנייה ואשמח אם תענה לי עליהן או אפילו אחת : 1. לפני כמה שבתות יצא לי לפתוח מסכת אבות ונפתח לי במקרה במשפט הבא:"שמואל הקטן אומר בנפול אויבך אל-תשמח",אז רציתי לשאול על איזה אויב מדובר שאסור לשמוח בשבילו ואיזה אויב כן מותר לשמוח??? 2. לפני כמה שבועות יצא לי חוויה חד פעמית לעזור להקים ישוב חדש בבקעה שנקרא"ברוש הבקעה",הישוב הוא ישוב חילוני ובגלל שעוד מעט שנת שמיטה רציתי לשאול האם מותר לעבוד את האדמה שלו ולחזק את הישוב,ואם לא אז מה אפשר לעשות?? 3. שמתי לב שיש מצווה שלגבר אסור והיא כתובה בתנ" תושב"ע ספר החינוך אבל לאישה לא כתוב את המצווה שאסור והמצווה היא:זלגבר כתוב שאסור לו להיות הומו,דו וכו. אבל לאישה לא כתוב שאסור לה להיות לסבית או משהו שנוגד את המין שלה,מדוע לא כתוב הרי אישה יכולה לחשוב שזה מותר??? ענקית על הסבלנות וההקשבה והמשך שבוע טוב :-D
תשובה: לך 1. לא זכור לי שמותר לשמוח בנפילתו של אויב בשום מקרה. 2. תזכה למצוות!. ברוש הוא, כפי שכתבת, ישוב ותיק בבקעה. אני מכיר אותו אישית עשרות שנים. אנו באנו לארץ ישראל לפי ציווי הקב"ה וכל מה שיהודי עושה בארץ ישראל שלא לפי ציווי הקב"ה דומה למי שנכנס לארמון המלך ומורד במלכותו בתוך הארמון. לכן מי שרוצה לחזק את הישוב או ליישב את הארץ צריך לדקדק יותר במצוות ולא לחפש דרכים להקל. עצי פרי אסור לשתול עצי נוי וצמחים שונים מותר לשתול במשך חודש ימים עד טו באלול. (וצמחים חד שנתיים גם כעשרה ימים לאחר מכן) בשנת השמיטה מותר רק לשמר את הקיים כגון להשקות את הצמחים שכבר נקלטו לפני השמיטה. כמובן שניתן להקים שם סככות ומועדון ופינת חי וכד. ובודאי לשפץ מקום לתפילה ואפילו אולם אירועים. 3. טעית. בתורה שני הדברים אסורים. בציפיה לישועה דוד לוי
שאלה: אבלות: שמי לאה אני ממוצא אשכנזי (אולי יש לכך חשיבות במנהגים), נמצאת בשנת אבל על אבי שנפטר לפני 9 חודשים. בעוד כשבועיים מתחתן בן של אחותי. נאמר לי שהיות וזו חתונה של בן משפחה כה קרוב מותר להגיע לשמחה. כיצד יש לנהוג? ושאלה נוספת: היות ואבי נפטר השנה בכסלו, שנה מעוברת, מתי מסתיימת שנת האבל, מתי עושים את האזכרה, לאחר 12 חודשים או בתאריך הפטירה שזה 13 חודשים, ומתי מפסיקים לומר את הקדיש. מראש, ומחכה לתשובותיך - לאה
תשובה: לאה האבלות על ההורים מסתיימת לאחר 12 חודשים מיום הקבורה, ואילו אמירת הקדיש מסתיימת לאחר 11 חודשים היארצייט והעליה לקבר בתאריך העברי של יום הפטירה, גם אם היתה זו שנה מעוברת לגבי הנוכחות בחתונה של בן אחותך: מותר להשתתף בחופה ואילו בסעודה רק אם תסתובבי ולא תשבי לאכול,..אילו היה מדובר בבנך או בתך אזי כן היה מותר להשתתף כרגיל או אפילו אם היה מדובר בחתונת אח או אחות אם ההיעדרות גורמת צער לחתן ולכלה משמים תנוחמו (התשובה נתנה ע"י הרבנית ירדנה קופ-יוסף)
שאלה: כשרות עופות: ראיתי את הרשימה המעודכנת של העופות המומלצים ולא ראיתי שם את העופות של אורות אליהו, של הרב שיינברג. האם נשכח או שבכוונה לא נרשם
תשובה: כל משחטות העופות בארץ המופיע עליהם כשרות רבנות מוסמכת הינם כשרים. רשימת המומלצים של כושרות עוסקת ב"עשה טוב" ולא ב"סור מרע". לכן אנו ממליצים על משחטות המוכרות לנו מביקורים ומהכרת צוות השחיטה, מערך הבדיקות וכו  להרחבה והיכרות מעמיקה עם תעשיית שחיטת העוף עיין במאמר בקישור המצ"ב
שאלה: כרובית במרק ופטריות מסין: האם מותר לאכול מרק שבושל עם כרובית רגילה? האם יש בעיה עם פטריות שמפניון מסין?של ווילי פוד על האריזת שימורים כתוב גולד פוד ואין ציון כשרות.נאמר לי שעל האריזה הגדולה יש כשרות בנוסף ווילי פוד מציינת באתר שלה שמוצריה כשרים
תשובה: 1. אסור לאכול כרובית רגילה אא"כ היא נבדקה ונמצאה נקיה מחרקים. 2. בגלל בעיית הנגיעות שיש בהם, אין אישור (של הרבנות הראשית) כלל וכלל להביא פטריות מסין
שאלה: קשיים בזוגיות: לרב אנו נשואים שנה וחצי וב"ה אני בהריון בחודשים האחרונים אני מרגישה כי בעלי לא אותו דבר. הוא ממש שינה את היחס שלו כלפיי. זה מתבטא בזה שברגע שהוא נכנס הביתה הוא מחכה כבר להתפנות לענייניו, אין לי סבלנות כלפיי,עצבני ומדבר אליי ממש לא מכובד. אני מרגישה נטל עליו ואני בקושי רואה ומדברת אתו! אני אובדת עצות, ומרגישה ככ לבד. ניסתי לדבר ולשתף אבל זה לא עובד ובסוף כל שיחה אני אשמה. מה עושים???? רע לי.
תשובה: כאבך הרב מתבטא בכל מילה שלך, גם לי צר מאוד על מצבך. יש לך שתי בעיות: אחת עם בעלך והשניה (כתוצאה מכך) עם עצמך. את הבעיה עם בעלך חייבים לפתור. אסור להשאיר את המצב ככה. אם הוא לא מקשיב לך צריך למצוא דרך שתביא אותו להקשיב ולשתף פעולה. יש מספר אפשרויות. את צריכה לבחור את המתאימה ביותר עבורך: 1. להפגש עם פסיכולוגית   עובדת סוציאלית, לשתף אותה ולהעזר בה כדי להביא את בעלך לענין. 2. למצוא מכר משותף - מישהו שאת יכולה לשתף בקשיים שלך והוא ידבר עם בעלך: אחים או אחיות שלו? הרב שלו? כמובן, צריך לדעת שאת פונה אל מישהו שיש לו גם הבנה וגם רגישות. לדוגמה - אם אחותו היא רגישה ומבינה, את משתפת את אחותו בקשיים שלך ומבקשת שהיא תדבר אתו ותתערב. הבעיה עם עצמך היא מפני שהבעל הוא השותף הטבעי הקרוב ביותר. כאשר הבעל מסתלק, חייבים למצוא מישהו קרוב לשתף אותו בקשיים הגדולים הללו: אמא, אחות, חברה טובה. יש אפשרות לפנות לפסיכולוגית או עובדת סוציאלית שתהיה לך מקשיבה ותומכת בתקופה הקשה שעוברת עליך. לסיכום - פסיכולוגית או עובדת סוציאלית יכולות לתת מענה גם כמקשיבות ותומכות וגם כמכוונות אותך כיצד להשיג שיח נכון עם בעלך.
שאלה: זריקת דפי ברכות-גניזה: הדפסתי מהאינטרנט ברכת שיצר, התברר שהיא לא טובה בגלל הניקוד שבה, וגם ברכת ק"ש שעל המיטה, לא יצא ברור הניקוד. החלטתי שעדיף לי לקרוא ישר מהסידור, הבעיה היא שאני לא צריך את הדפים שהדפסתי ואני לא יודע אם מותר לזרוק אותם. האם מותר לזרוק? קראתי וראיתי שיש דבר שנקרא גניזה, אני גר במושב באזור רמלה, יש אולי מקום קרוב שאוכל להעביר אליו את 2 הדפים?
תשובה: בכל בית כנסת יש מקום לגניזת דפים שכתובים בהם דברי קודש. תכנס לבית כנסת היכן שתמצא, ותשאל שם היכן ה"גניזה".
שאלה: הבלעת שכר עבודה בשבת: לרב 1. האם מותר לעבוד בעבודה בשבת שהיא מתחילה נגיד משבת בצהריים ונמשכת עד הערב לילה הכוונה כמה שעות אחרי יציאת שבת? האם זה נחשב הבלעה? אם אפשר הסבר קצר ומובן על הבלעה אני אשמח מאוד. :)
תשובה: זו בדיוק המשמעות של הבלעה, שאתה עובד גם בשבת וגם בחול, ושכר השבת מובלע בשכר העבודה שאינה בשבת. בשולחן ערוך סימן שו, כתב החיי אדם (מובא במשנה ברורה שם ס"ק כא) שהשוכר יהודי ערב שבת לשמור על העגלות מפני הגניבה יתנה עם השומר שישמור גם ביום ערב שבת ובמוצאי שבת כמה שעות ואז נחשב לשכר שבת בהבלעה ומותר.
שאלה: הפרעת קשב עם תפילות חובה בחגים: לכם :) יש לי בעיה עם תפילות החובה הארוכות שבאות יחד עם החגים אליהם אנחנו מתקרבים. אני סובלת מהפרעת קשב ולוקחת ריטלין, ולמרות הכדור אני מתקשה לעקוב אחר התפילה ולהתרכז בכוונה שבאמירתה. בשבילי התפילות ארוכות ומייגעות ורק מסבות לי תסכול במקום את הקירוב לקב"ה. אני רוצה בתפילה בכל נשמתי, אבל כל השירים שמאריכים אותה והקטעים שצריך לקרוא מספר פעמים כל כך מתסכלים אותי. תמיד יש את הקטעים האלו שגם צריך לחזור עליהם מספר פעמים ואני תמיד לא מצליחה להיות בטוחה במאה אחוז שקראתי הכל לפי מספר הפעמים שצריך. אני אוהבת את הקב"ה וב"ה מצליחה לשרוד את שחרית ולהשתדל להתפלל בכוונה אבל כשזה מגיע לתפילות החגים אני אפילו לא רוצה שהם יגיעו כדי שלא אהיה צריכה להתמודד עם התפילות. אני אשמח לקבל עצות איך להתמודד או לשמוע ממישהו שאולי חווה בעיה דומה? אני באמת רוצה להתחזק ולהצליח לשרוד את התפילה כמו שצריך. מראש וסליחה אם יצא קצת ארוך או לא ברור :)
תשובה: לך הבעיה שאת מתארת ידועה ונפוצה מאד. מאד מרגש לראות את הרצון הרב שלך בתפילה יחד עם התסכול מחוסר היכולת. אני רוצה להתחיל בנקודה חשובה מאד - יש הלכות ויש מנהגים. ההלכות מחיבות את כולם. גם אם זה קשה, גם אם זה לא נוח, צריך לעשות - זה הדרך שאותה התורה מתווה לכל אחד ואחד. לעומת זאת, מנהגים נועדו לכלל הציבור, ויש כאלו שהם לא יכולים לקיים את המנהגים מכל מיני סיבות, והם באמת פטורים. באופן עקרוני,  תפילות  החובה בימים נוראים הם זהות לתפילות החובה כל השנה. כל השירים והפיוטים הם מנהגים ולכן אם את לא יכולה להתרכז בהם את פטורה. השולחן ערוך! פוסק ממש בתחילת הספר : טוב מעט תחנונים בכונה מהרבה שלא בכוונה. באופן מעשי, אני מציע שתהיי בבית הכנסת רק במהלך תפילות החובה - בראש השנה - כשאת גורמת תפילת לחש את יכולה לצאת ולחזור לביתך ולחזור בראש השנה לפני תקיעת שופר. ביחס למוסף - אם תוכלי להשאר לחזרת השץ של מוסף אז יש חשיבות בדבר בגלל תקיעות השופר אבל אין חובה משום שיוצאים לגמרי ידי חובה בתקיעות השופר שאחרי קריאת התורה. ביום כפור - את יכולה לצאת אחרי תפילת לחש ולחזור אחרי מוסף. מעבר לכך - תעשי איך שמתאים לך. או שתצאי, או שתקראי איזה משהו מענין בבית כנסת וכו. לגבי כל הקטעים שצריך לקרוא מספר פעמים - מצד הדין אפשר להסתפק בפעם אחת ברכה והצלחה טוביה tsbias1 gmail.com
שאלה: תיקון עולם: עלתה במוחי שאלה הרי ידוע שתיקון העולם נעשה על ידי התיקון העצמי שלך ובזכות זה העולם משתנה מעצמו השאלה שלי : האם תיקון העולם יכול להיות רק על ידי זה שאתה מתקן את עצמך או שהוא גם יכול להיות בדרכים אחרות? ואם נגיד אני עושה סרטוני וידאו נגיד לדוגמה שרואים ילד זורק לפח פסולת האם גם סרטוני הדרכה יכולים לשנות את העולם?
תשובה: אתה צודק יש דרכים מגוונות לתיקון העולם
שאלה: כשרות עופות: מה לגבי עופות בהכשר : הרב פנחס כהן- נתיבות, הרב אורבך- טבריה?
תשובה: תשובה לשאלתך תוכל למצוא בקישור המצורף:
שאלה: כללי: האם אשה שהפכה לגבר ע"י ניתוח לשינוי מין יכולה לערוך קידוש? מראש :-)
תשובה: גם אישה יכולה לערוך קידוש.
שאלה: קדיש יתום לאחר שנה: שואלת לפי מנהג ספרד - תאריך הפטירה של אבא הוא י"א כסלו תשע"ד - (13 11 2013 ) - לא יודעת אם זו היתה שנה מעוברת או לא מתי אנחנו צריכים לקיים את האזכרה? בתאריך העברי לאחר 11 או 12 חודש? האם תאריך הפטירה היתה בשנה מעוברת ואם כן האם זה נלקח בחשבון לצורך האזכרה של השנה וכיצד?
תשובה: הייתה שנה מעוברת, והמנהג לקיים את האזכרה בסיום 12 חודש. במקרה שלכם האזכרה ביום י  בחשון תשע"ה. כל זה בתנאי שיום הקבורה היה ביום הפטירה, אם קברתם בי"ב בכסלו אז תום שנים עשר חודש הוא י"א חשוון.
שאלה: מבחן נהיגה: הרב, אני כבר ממש מתוסכלת אני שנה לומדת נהיגה ולא מצליחה לעבור טסטים אני תמיד מתפללת לפני טסט גם שמרתי שבת פעם אחת אבל כלום אני מרגישה שיש עליי כמו מנחוס שלא מצליח לי אף פעם וזה כבר מייאש
תשובה: אין שום מנחוס, הכל בראש שלך. זה סך הכל סטטיסטיקה, יש כאלו שעושים הרבה טסטים מכיר זאת מקרוב.
שאלה: צלב: פעם אחת כשהייתי קטנה והתעצבנתי על אחים שלי, היתי עושה את סימן הצלב על הגוף שלי (מצטלבת) כמו שהנוצרים עושים, כדי להכעיס (אולי גם את הקב"ה?) איך אפשר לתקן כזה מעשה? זה אפשרי בכלל?
תשובה: היית קטנה ולכן אין צורך לתקן כלום. אם היית מעל גיל בת מצווה אז צריך לעשות תשובה, ובעצם שאלתך יש חרטה ואני מניח קבלה לעתיד. אם את יכולה לשחזר כמה פעמים זה קרה את יכולה לתת לצדקה לדוגמה שקל על על מעשה כזה מהעבר.
שאלה: ברכה על יין מבעבע: מה מברכים על יין מבעבע כתוב על הבקבוק יין אדום יבש מבעבע אני מברכת פרי הגפן ויש שמברכים שהכל בטענה שהוא מבעבע.
תשובה: לא שמעתי שהעובדה שהיין מבעבע משפיעה על הברכה שלו. שמפניה שהיא יין מבעבע מוכר וידוע - ברכתה פרי הגפן. יש יינות קלים שמוסיפים להם הרבה תוספות - שם יש מקום להסתפק. לשם כך צריך לבדוק מה כתוב על תכולת הבקבוק. עייני תשובה מפורטת
שאלה: פדיון הבן: כבוד הרב בשעה טובה נולד לנו בן ב- כג בתמוז. מתי יש לבצע את הפדיון? כב באב בערב (כג אב) או כג אב בערב (כד אב)? מראש.
תשובה: להלן קישור למחשבון - השתמשו בו - מזל טוב. כמו כן קישור לתשובה מפורטת כיצד מחשבים
שאלה: ריסוס: אלו מהעלים והירוקים המומלצים אין בהם חשש לריסוס
תשובה: מרססים את כל הירקות והפירות בארץ. גם ירקות אורגניים מרוססים, אבל בריסוסים המותרים על ידי ארגוני הגידול האורגני. כל ירקות העלים שברשימתנו עברו בדיקה לשאריות ריסוס והם עמדו בתקן שקבע משרד הבריאות.
שאלה: חלב ובשר: האם אפשר להשתמש בקערת פלסטיק לבשרי קר עם בצל ואחרי ניקוי לחלבי קר? האם בלנדר מוט שטוחנים איתו בד"כ קר יכול לשמש לחלבי ובשרי? האם כלי שאינו ב"י הכוונה שלא השתמשו בו כלל ביממה האחרונה או שאם השתמשו פרווה זה עדיין נקרא שאינו ב"י?
תשובה: 1. אם לא משהים את המאכלים בכלי 24 ש  אפשר להתיר. כדי למנוע תקלות כשרות במטבח ראוי ונכון לייחד קופסאות לבשרי וקופסאות לחלבי. 2. אם מנקים היטב ולא משתמשים לחיתוך דברים חריפים אפשר להתיר, כדי למנוע תקלות כשרות במטבח ראוי ונכון לייעד בלנדר לחלב ובלנדר לבשר. 3. נחשב לאינו בן יומו גם אם השתמשו בפרווה בתוך ה24 ש
שאלה: עלים ירוקים: רציתי לשאול מה המלצת כושרות לגבי חברת - ירוק למהדרין. יש על האריזה ריבוע שכתוב בו: מאושר בתנאים דלהלן ע"י בד"ץ העדה החרדית ירושלים, הוראות כשרות: חובה להפריד את העלים וכו
תשובה: תשובה לשאלתך ניתן למצוא בקישור הבא:
שאלה: כשרות הכיור: אני עולה חדש. לקחנו דירה בשכירות. במטבח יש כיור שעשוי מחרסינה. הדיירים הקודמים ככל הנראה לא היו דתיים. איך אפשר להכשיר את הכיור? האם מותר להניח ולשטוף כלים בכיור זה? ב מראש
תשובה: להחזיק שתי רשתות שמניחים בתחתית הכיור - אחת חלבית ואחת בשרית. אין לערבב כלים בכיור. יהיו בכיור (על גבי הרשת) כלים חלביים או בשריים. אפשר לשטוף במים חמים. לאחר סיום השימוש בסוג אחד מנקים את הכיור ומחליפים רשת. עיין יש דרך מחמירה יותר שאין לשטוף כלים במים חמים - יש דרך מקלה יותר שמותר להניח כלים מלוכלכים בכיור גם במעורב - עיין